**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐ ԱՐԹՈՒՐ ՍԱՐԳՍՅԱՆԻ ՇՆՈՐՀԱՎՈՐԱՆՔԸ ԿԱՆԱՆՑ ՏՈՆԻ ԱՌԹԻՎ**

Հարգելի՛ տիկնայք, սիրելի՛ մայրեր, քույրեր,

շնորհավորում եմ գարնանային ամենագեղեցիկ ու սպասված տոնի՝ կանանց միջազգային օրվա և տոնական միամսյակի մեկնարկի կապակցությամբ: Այս ծանր օրերին դժվար է խոսել տոնի և տոնական տրամադրության մասին, դժվար է գտնել շնորհավորական խոսքեր ու մաղթանքներ: Գիտեմ, շատերիդ համար մարտի ության տոնը այլևս կորցրել է իր խորհուրդը, սակայն, չէ՞ որ գարունը նորի, լուսավորի ու զարթոնքի սկիզբն է, ուստի, սիրելի՛ կանայք, մաղթում եմ, որ ձեր սրտերում էլ ծաղկի ապրելու, հարատևելու ու նորի արարման ձգտումը:

Խոնարհվում եմ ձե՛ր առջև, որդեկորույս մայրեր, հայոց հերոսածին մայրեր, թող գարունը ամոքի ձեր հոգու ցավը, ցավ, որ ամենքինս է՝ ամփոփված մեր ապրելու ամեն վայրկյանի մեջ:

Հարգելի՛ տիկնայք, սիրելի՛ մայրեր, քույրեր, թող այսուհետ բոլոր գարունները լինեն խաղաղ՝ ողողված բարությամբ ու սիրով: